ભારતીય સિનેમાના અનેક દિગ્ગજ કલાકારોએ હોલિવૂડમાં નામના મેળવી છે અને ખુદ બચ્ચનને હોલિવૂડ દિગ્ગજ દિગ્દર્શક બેઝ લુર્હેમેન્ને વિનંતી કરીને ફિલ્મ ‘ધ ગ્રેટ ગેસ્બી’માં રોલ કરાવ્યો હતો પણ બચ્ચન કહે છે કે, “હવે આપણી ફિલ્મોનો વિદેશી ફિલ્મો સામે મુકાબલો છે. ભારતીય માર્કેટમાં વિદેશી ફિલ્મોનું પ્રભુત્વ વધતું જાય છે. ૧૯૯૫માં એબીસીએલની શરૂઆત કરી ત્યારે કોર્પોરેટ હાઉસ શરૂ કરવાનો જ ખ્યાલ હતો. આ પહેલાં હું જ્યારે વિદેશ ગયો ત્યારે મોટાં મોટાં ફિલ્મ પ્રોડક્શન હાઉસ (ફોકસ સ્ટાર, વોર્નર બ્રધર્સ, સોની વગેરે વગેરે) તરફથી લેટર આવતા કે અમારે તમને મળવું છે અને એ અવસર તમે અમને આપો. ત્યારે મને આ મજાક લાગતી, કેમ કે આટલા મોટા લોકો આપણને શા માટે મળવા માગે? મારા એક વિદેશી કાનૂની નિષ્ણાત મિત્રની મદદ લઈને તેમને મળવા ગયો અને એક કલાક બેઠક ચાલી.